b"\n_START_ARTICLE_\nEl Soi\n_START_SECTION_\nEtimologia\n_START_PARAGRAPH_\nSegons Joan Coromines, el Soi \xc3\xa9s una forma de l'adjectiu sull _NEWLINE_(escornat, escap\xc3\xa7at). Es tractaria, doncs, d'un top\xc3\xb2nim ja plenament rom\xc3\xa0nic, d'origen medieval. Puig escap\xc3\xa7at seria la interpretaci\xc3\xb3 del top\xc3\xb2nim.\n_START_SECTION_\nComunicacions\n_START_PARAGRAPH_\nMena a Ba\xc3\xa9n la pista de Ba\xc3\xa9n, que arrenca del punt quilom\xc3\xa8tric 295,2 de la carretera N-260, des d'on travessa la Noguera Pallaresa pel pont de Ba\xc3\xa9n. Per aquesta carretera, de forta pujada i nombrosos revolts, s'arriba al poble de Ba\xc3\xa9n en quasi 8 quil\xc3\xb2metres. Des d'aquest poble cal emprendre cap al sud per una altra pista, que en uns 6 quil\xc3\xb2metres m\xc3\xa9s duu fins a les restes del poble de Buseu. Al comen\xc3\xa7ament, per\xc3\xb2, d'aquesta pista, se'n troba una altra que marxa cap a llevant, la pista del Soi, que en un parell de quil\xc3\xb2metres mena a la caseria d'aquest mateix nom."